
LIETUVOS RESPUBLIKOS SEIMO

JŪRINIŲ IR ŽUVININKYSTĖS REIKALŲ KOMISIJA
PAPILDOMOS KOMISIJOS
I Š V A D O S

DĖL LIETUVOS RESPUBLIKOS ŽUVININKYSTĖS ĮSTATYMO 2, 6, 16 STRAIPSNIŲ PAKEITIMO IR ĮSTATYMO PAPILDYMO 61 STRAIPSNIU ĮSTATYMO PROJEKTO (XIIP-1166)

2013 m. gruodžio 2 d. Nr. 240-P-1
Vilnius

1. Komisijos posėdyje dalyvavo: komisijos pirmininkas Raimundas Paliukas, komisijos nariai: Kęstutis Bartkevičius, Eugenijus Gentvilas, Raimundas Markauskas, Artūras Skardžius, Algis Strelčiūnas, Irena Šiaulienė, Darius Ulickas; Seimo narys Algimantas Salamakinas; Komisijų biuro patarėjas Rolandas Juknevičius; Seimo nario Arvydo Mockaus praktikantė Greta Bačiulytė; Aplinkos viceministras Linas Jonauskas, Aplinkos ministerijos Gamtos apsaugos departamento Gamtos išteklių skyriaus vyriausiasis specialistas Giedrius Ladukas; Žemės ūkio ministerijos Žuvininkystės departamento Žuvininkystės politikos skyriaus vedėja Laura Simonaitytė ir Žuvininkystės produktų ir rinkos poskyrio vyriausioji specialistė Ramunė Mickuvienė; Asociacijų sąjungos „Žuvininkų rūmai“ prezidentas ir Žuvininkystės įmonių asociacijos „Lampetra“ atstovas Leonas Kerosierius, UAB „Kamesta“ atstovas V. Kraskauskas.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komisijos nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1
	Lietuvos Respublikos Seimo kanceliarijos Teisės departamento 2013-11-13 išvada Nr. XIIP-1166
	3
	3
	
	Vertindami projektą dėl jo atitikties Konstitucijai, įstatymams, Europos Sąjungos teisės aktams ir juridinės technikos taisyklėms, teikiame šias pastabas:
1. Projekto 3 straipsniu keičiamo įstatymo 61 straipsnio 3 dalyje siūloma nustatyti, jog „suteikiant perleidžiamąją žvejybos teisę vykdyti verslinę žvejybą tam tikrame vidaus vandenų telkinyje, siekiant užtikrinti veiklos tęstinumą, ūkio subjektai atrenkami, vertinami ir perleidžiamoji žvejybos teisė nustatoma pagal atitinkamame vidaus vandenų telkinyje Žemės ūkio ministerijos nustatytą laikotarpį ūkio subjekto vykdytą verslinę žvejybą. Jei atrinkus ūkio subjektus pagal vykdytą verslinę žvejybą viršijami šio straipsnio 2 dalyje nurodyti apribojimai, ūkio subjektai vertinami atsižvelgiant į Žemės ūkio ministerijos nustatytus aplinkosauginio, socialinio ir (ar) ekonominio pobūdžio kriterijus“. T.y., keičiamo įstatymo 61 straipsnio 3 dalimi iš esmės siūloma įtvirtinti žvejybos kvotų vidaus vandenyse skyrimo principą, pagal kurį perleidžiamosios žvejybos teisės vykdyti verslinę žvejybą tam tikrame vidaus vandenų telkinyje (pagal keičiamo įstatymo 61 straipsnio 1 dalį verslinės žvejybos vidaus vandenyse kvotos apskaičiuojamos pagal perleidžiamąją žvejybos teisę) būtų suteikiamos ūkio subjektams atsižvelgiant į jų vykdytą verslinę žvejybą per Žemės ūkio ministerijos nustatytą laikotarpį arba, jei ūkio subjektai viršija įstatymo nustatytą skaičių, jie papildomai būtų vertinami atsižvelgiant į Žemės ūkio ministerijos nustatytus aplinkosauginio, socialinio ir (ar) ekonominio pobūdžio kriterijus. Atkreiptinas dėmesys, kad šiose projekto nuostatose vartojamų formuluočių „ūkio subjekto vykdytą verslinę žvejybą“ ir „aplinkosauginio, socialinio ir (ar) ekonominio pobūdžio kriterijus“ turinys nėra aiškus, t. y., nėra aišku kokiu aspektu ūkio subjekto vykdyta verslinė žvejyba (pavyzdžiui, žuvų sugavimo kiekiai ar kita veikla) būtų vertinama arba į kokius konkrečiai aplinkosauginius, socialinius, ekonominius kriterijus būtų papildomai atsižvelgiama suteikiant perleidžiamąją žvejybos teisę. 
Be to, atkreiptinas dėmesys, kad pagal siūlomą teisinį reguliavimą nauji (norintys pradėti verslinės žvejybos veiklą) ūkio subjektai gauti perleidžiamąją žvejybos teisę (t.y., gauti žvejybos kvotą) galėtų tik jei tokią teisę jam perleistų ūkio subjektas, kuriam ši teisė yra suteikta (keičiamo įstatymo 61 straipsnio 19 dalis), arba aukciono būdu, jei būtų nustatomos naujos žvejybos vietos, limitai naujoms žuvų rūšims <...> (keičiamo įstatymo 61 straipsnio 4 dalis). Taip pat keičiamo įstatymo 61 straipsnio 19 dalyje siūloma nustatyti, kad perleidžiamoji žvejybos teisė yra paveldima, tokios nuostatos galimai ribotų naujų ūkio subjektų atėjimą į verslinės žvejybos rinką. Atsižvelgiant į tai, manytina, jog toks projektu siūlomas reguliavimas galimai pažeistų asmenų lygiateisiškumo principą, suvaržytų asmenų ūkinės veiklos laisvę ir konkurenciją žuvininkystės rinkoje, kadangi būtų apribojamos galimybės ūkio subjektams, norintiems pradėti vykdyti atitinkamą ūkinę veiklą bei anksčiau nevykdžiusiems verslinės žvejybos, gauti perleidžiamąją žvejybos teisę (žvejybos kvotas) vidaus vandenų telkinyje. Pažymėtina ir tai, kad projekto nuostatos nėra grindžiamos jokiais kitais objektyviais argumentais, išskyrus „veiklos tęstinumo užtikrinimo“ principą. 

Pažymėtina, kad Lietuvos Respublikos Konstitucijos 46 straipsnis draudžia monopolizuoti rinką, saugo sąžiningos konkurencijos laisvę, ūkinės veiklos laisvę ir iniciatyvą, vartotojų gerovę. 1999 m. spalio 6 d. nutarime Konstitucinis Teismas, aiškindamas šias konstitucines nuostatas, pabrėžė, kad „konstitucinė sąžiningos konkurencijos apsaugos garantija reiškia draudimą valstybės valdžios, savivaldybių institucijoms, reguliuojančioms ūkinę veiklą, priimti sprendimus, iškreipiančius ar galinčius iškreipti sąžiningą konkurenciją“. Konstitucinis Teismas nurodė, kad „valstybė turi teisinėmis priemonėmis riboti monopolines tendencijas“, o „asmens ūkinė laisvė gali būti ribojama, kai yra būtina ginti vartotojų interesus, saugoti sąžiningą konkurenciją, kitas Konstitucijoje įtvirtintas vertybes“. Be to, 2006 m. gegužės 31 d. nutarime Konstitucinis Teismas pabrėžė, kad „pagal Konstituciją riboti asmens teises ir laisves, taip pat ir ūkinės veiklos laisvę, galima, jeigu yra laikomasi šių sąlygų: tai daroma įstatymu; ribojimai yra būtini demokratinėje visuomenėje siekiant apsaugoti kitų asmenų teises bei laisves ir Konstitucijoje įtvirtintas vertybes, taip pat konstituciškai svarbius tikslus; ribojimais nėra paneigiama teisių ir laisvių prigimtis bei esmė; yra laikomasi konstitucinio proporcingumo principo“. 

Atsižvelgiant į tai, kas išdėstyta, svarstytina, ar projektu siekiamas tikslas – užtikrinti verslinės žvejybos veiklos tęstinumą, yra pakankamas pagrindas riboti sąžiningos konkurencijos laisvę ir, ar tai atitinka oficialios konstitucinės doktrinos nuostatas. 
	Pritarti iš dalies
	Argumentai:

Žuvų ištekliai yra riboti, todėl turi būti ribojama žvejyba suvaržant asmenų ūkinės veiklos laisvę, įskaitant ribojimą ateiti į verslą anksčiau verslinės žvejybos nevykdžiusiems ūkio subjektams. Perleidžiamoji žvejybos teisė suteikiama jau vykdžiusiems verslinę žvejybą ūkio subjektams siekiant išsaugoti darbo vietas, žvejybą kaip tradicinę veiklą, nuo žvejybos priklausančių bendruomenių socialinį ir ekonominį stabilumą.
Pasiūlymas:
Patikslinti Projekto 3 straipsniu keičiamo įstatymo 61 straipsnio 3 dalį:

„3. Suteikiant perleidžiamąją žvejybos teisę vykdyti verslinę žvejybą tam tikrame vidaus vandenų telkinyje, siekiant užtikrinti veiklos tęstinumą, ūkio subjektai atrenkami, vertinami ir perleidžiamoji žvejybos teisė nustatoma pagal atitinkamame vidaus vandenų telkinyje Žemės ūkio ministerijos nustatytą laikotarpį ūkio subjekto vykdytą verslinę žvejybą (tam tikrame vidaus vandenų telkinyje sugautų žuvų kiekius, žvejybos dienų skaičių, naudotus verslinės žvejybos įrankius). Jei atrinkus ūkio subjektus pagal vykdytą verslinę žvejybą viršijami šio straipsnio 2 dalyje nurodyti apribojimai, ūkio subjektai vertinami atsižvelgiant į Žemės ūkio ministerijos nustatytus aplinkosauginio, socialinio ir (ar) ekonominio pobūdžio kriterijus (padarytus verslinės žvejybos vidaus vandenyse pažeidimus, siūlomų skirti lėšų žuvų ištekliams vidaus vandenyse atkurti ir išsaugoti dydį, ūkio subjekto priklausomybę vietos bendruomenei).“

	2. Projekto 1 straipsniu keičiamo įstatymo 2 straipsnio 15 dalyje siūloma nustatyti, kad ,,perleidžiamoji žvejybos teisė - ūkio subjektui suteikta atšaukiama teisė į žvejybos limito dalį vidaus vandenyse, kurią jis gali perleisti kitam ūkio subjektui“. 

Pažymėtina, kad teisę žvejoti vidaus vandenyse ūkio subjektas įgyja ne tik tada, kai jam yra suteikta teisė į žvejybos limito dalį, bet kai jis gauna ir leidimą žvejybai. Taigi, kyla abejonių, ar žvejybos teisė galėtų būti sutapatinama vien tik su žvejybos limito dalies suteikimu ūkio subjektui. Svarstytina, ar projektu siūlomą apibrėžti sąvoką nereikėtų patikslinti. 

Be to, nėra aiški nuostata ,,atšaukiama teisė į žvejybos limito dalį vidaus vandenyse“ (pabraukta mūsų). Pažymėtina, kad projekto 3 straipsniu keičiamo įstatymo 61 straipsnyje siūloma reglamentuoti perleidžiamosios žvejybos teisės suteikimą, sustabdymą, teisės panaikinimą, bet ne tokios teisės atšaukimą. Atsižvelgus į tai, vertinamoji projekto nuostata tobulintina.

Kartu atkreiptinas dėmesys, kad, kaip jau buvo minėta, naujoje sąvokoje perleidžiamoji žvejybos teisė sutapatinama su žvejybos limito dalies ūkio subjektui suteikimu. Tuo tarpu pagal projekto 3 straipsniu siūlomas keičiamo įstatymo 61 straipsnio nuostatas perleidžiamoji žvejybos teisė siejama ne su žvejybos limito, bet su žvejybos kvotos ūkio subjektui suteikimu. Taigi, projekto nuostatas reikėtų suderinti tarpusavyje. 

Taip pat iš siūlomos projekto nuostatos nėra aišku, ar perleidžiamoji žvejybos teisė apimtų tik verslinę žvejybą vidaus vandenyse, ar ji būtų suprantama plačiau. Projektas tobulintinas pašalinant šį neaiškumą.

Be to, atkreiptinas dėmesys, kad projekto 3 straipsnyje keičiamo įstatymo 61 straipsnyje siūloma reglamentuoti perleidžiamosios žvejybos teisės perleidimo sąlygas, taip pat siūloma nustatyti perleidimo ribojimus bei tvarką. Atsižvelgus į tai, svarstytina, ar vertinamosios projekto nuostatos nereikėtų patikslinti nustatant, kad perleidžiamoji žvejybos teisė gali būti perleista kitam ūkio subjektui įstatyme nustatytomis sąlygomis ir tvarka. 
	Pritarti

	3. Projekto 2 straipsnio 1 dalimi keičiamo įstatymo 6 straipsnio 4 dalyje siūloma nustatyti subjektus, kurie nustatytų žvejybos vidaus vandenyse kvotų skyrimo ir perleidžiamųjų žvejybos teisių suteikimo tvarką bei skirtų minėtas kvotas ir suteiktų teises. Atkreiptinas dėmesys, kad pagal projekto 1 straipsnį perleidžiamoji žvejybos teisė yra siejama su dalies žvejybos limito ūkio subjektui suteikimu. Pagal keičiamo įstatymo 2 straipsnio 50 ir 53 dalių nuostatas, žvejybos kvota yra ūkio subjektui suteiktas žvejybos limitas ar jo dalis. Taigi, iš projekto nuostatų nėra pakankamai aiškūs skirtumai tarp žvejybos kvotos vidaus vandenyse skyrimo ir perleidžiamosios žvejybos teisės suteikimo ūkio subjektui, nes abejos yra susijusios su dalies žvejybos limito ūkio subjektui skyrimu. Kartu pažymėtina, kad iš vertinamosios projekto nuostatos nėra aišku, ar kvotos ir perleidžiamosios žvejybos teisės būtų skiriamos (suteikiamos) verslinei žvejybai vidaus vandenyse. Svarstytina, ar vertinamąsias projekto nuostatas nereikėtų patikslinti pašalinant šiuos neaiškumus. 

Be to, svarstytina, ar projekto 2 straipsnio 1 dalyje pateiktas siūlomas keičiamo įstatymo 6 straipsnio 4 dalies nuostatas nereikėtų papildyti nurodant kokiais kriterijais vadovaujantis būtų paskirstomos kvotos ir suteikiamos teisės. 
	Pritarti

	4. Projekto 2 straipsnio 2 dalimi keičiamo įstatymo 6 straipsnio 5 dalyje siūloma nustatyti, kad perleidžiamoji žvejybos teisė gali būti suteikiama ūkio subjektams iki 15 kalendorinių metų laikotarpiui. Konkretų laikotarpį nustatytų Žemės ūkio ministerija. Žemės ūkio ministerija gali nustatyti didžiausią galimą vieno ūkio subjekto valdomą perleidžiamąją žvejybos teisę, nepažeisdama ūkio subjektų teisėtų lūkesčių. 

Pažymėtina, kad iš projekto nuostatų lieka neaišku, kokiais kriterijais remiantis Žemės ūkio ministerija atskiriems ūkio subjektams nustatytų konkretų perleidžiamosios žvejybos teisės galiojimo laikotarpį. Siekiant išvengti galimo subjektyvaus minėto laikotarpio nustatymo, svarstytina, ar keičiamame įstatyme nereikėtų įtvirtinti kriterijus, kuriais vadovaujantis būtų nustatomas konkretus laikotarpis, arba konkretų laikotarpį (laikotarpius) nustatyti įstatyme. 

Kartu atkreiptinas dėmesys, kad pagal projektu siūlomas nuostatas žemės ūkio ministro priimamais teisės aktais (poįstatyminiais teisės aktais) galėtų būti ribojama ūkio subjektų galimybė įgyti perleidžiamąsias žvejybos teises, nustatant maksimalų vieno ūkio subjekto galimą valdyti tokios teisės dydį. Taigi, poįstatyminiais teisės aktais būtų nustatomi tam tikri ūkio subjektų vykdomos ūkinės veiklos ribojimai. Pažymėtina, kad Konstitucinis Teismas savo nutarimuose ne kartą yra konstatavęs, kad pagal Konstituciją riboti asmens teises ir laisves, taip pat ūkinės veiklos laisvę, galima jeigu yra laikomasi šių sąlygų: tai daroma įstatymu; ribojimai yra būtini demokratinėje visuomenėje siekiant apsaugoti kitų asmenų teises bei laisves ir Konstitucijoje įtvirtintas vertybes, taip pat konstituciškai svarbius tikslus; ribojimais nėra paneigiama teisių ir laisvių prigimtis bei esmė; yra laikomasi konstitucinio proporcingumo principo (2005 m. gegužės 13 d., 2006 m. gegužės 31 d., 2008 m. sausio 21 d. nutarimai). Taigi, ūkio subjektų ūkinės veiklos ribojimai turėtų būti nustatyti keičiamame įstatyme, bet ne poįstatyminiuose teisės aktuose. Atsižvelgus į tai, projekto nuostatos tobulintinos.
	Pritarti iš dalies
	Argumentai:

Projekte turėtų būti nustatytas konkretus perleidžiamosios žvejybos teisės galiojimo laikotarpis (laikotarpiai) bendras visiems ūkio subjektams.

Didžiausia galima vieno ūkio subjekto valdoma perleidžiamoji žvejybos teisė būtų nustatoma siekiant užkirsti kelią dominuojančiai padėčiai atitinkamoje rinkoje ir išlaikyti konkurenciją. Kadangi atskiriems vandens telkiniams tokie apribojimai būtų labai skirtingi, juos nustatyti kiekvienu konkrečiu atveju įgaliojama Žemės ūkio ministerija.

	5. Projekto 2 straipsnio 2 dalimi keičiamo įstatymo 6 straipsnio 6 dalyje siūloma nustatyti, kad Žemės ūkio ministerija arba jos įgaliota institucija steigia, valdo ir tvarko perleidžiamųjų žvejybos teisių registrą. Svarstytina, ar projektu siūlomas teisinis reguliavimas dėl registro steigimo, jo valdymo ir tvarkymo yra pakankamas. Pažymėtina, kad pagal Valstybės informacinių išteklių valdymo įstatymo 18 straipsnio 1 dalies nuostatas keičiamame įstatyme turėtų būti nurodytas registre registruojamas objektas (objektai) ir nustatomi įgaliojimai Vyriausybei paskirti registro tvarkytoją (tvarkytojus). Kartu reikėtų nurodyti registro statusą, t.y., ar jis būtų valstybės registras ar žinybinis registras, bei registro steigimo, tvarkymo ir priežiūros finansavimo šaltinius. Be to, šios projekto nuostatos nėra aiškio santykyje su keičiamo įstatymo 5 straipsnio nuostatomis tuo aspektu, ar perleidžiamųjų žvejybos teisių registras negalėtų būti žuvininkystės duomenų valstybės informacinės sistemos dalimi. Atsižvelgus į tai, projekto nuostatos tobulintinos.
	Pritarti

	6. Svarstytina, ar projekto 3 straipsnio nuostatos pagal turinį neturėtų būti dėstomos keičiamo įstatymo ketvirtajame skirsnyje, reglamentuojančiame verslinę žvejybą vidaus vandenyse.

Taip pat, svarstytina, ar keičiamo įstatymo 61 straipsnio pavadinimas atitinka jo turinį, nes šiame straipsnyje reglamentuojama perleidžiamoji žvejybos teisė, o ne verslinės žvejybos vidaus vandenyse kvotos.
	Pritarti iš dalies
	Argumentai:

Lietuvos Respublikos žuvininkystės įstatymo pakeitimo įstatymo (Žin., 2013, Nr. 71-3579) 4 straipsnyje yra pasiūlymas Žuvininkystės įstatymo 6 str. pakeitimo įstatyme nustatyti žvejybos kvotų vidaus vandenyse skyrimo ūkio subjektams principus. Keičiamo įstatymo 61 str. pavadinimą galima būtų patikslinti.

	7. Iš projekto 3 straipsnyje dėstomų siūlomų keičiamo įstatymo 61 straipsnio 4 dalies nuostatų nėra aišku, kokia tvarka būtų vykdomi atitinkamos perleidžiamosios žvejybos teisės paskirstymas aukciono būdu ir kas tokią tvarką nustatytų. Projekto nuostatas reikėtų papildyti pašalinant šį neaiškumą.
	Pritarti

	8. Siekiant aiškumo, projekto 3 straipsniu keičiamo įstatymo 61 straipsnio 4 dalies nuostatose vietoj formuluotės „žvejybos verslinės įrankius“ siūlytume įrašyti sąvoką „verslinės žvejybos įrankius“.
	Pritarti

	9. Projekto 3 straipsnyje dėstomoje keičiamo įstatymo 61 straipsnio 6 dalyje siūloma nustatyti, kad susijusiais ūkio subjektais laikomi susiję fiziniai ir juridiniai asmenys. Atkreiptinas dėmesys, kad pagal keičiamo įstatymo 2 straipsnio 25 dalyje pateiktą ūkio subjekto apibrėžimą ūkio subjektu laikomi ne tik fiziniai ir juridiniai asmenys, bet ir kitos organizacijos, juridinių asmenų filialai. Atsižvelgus į tai, svarstytina, ar pagrįstai projekte susijusiais subjektais būtų laikomi vien tik susiję fiziniai ir juridiniai asmenys, o susijusių subjektų ratas neturėtų būti praplėstas. 
	Pritarti
	Pasiūlymas:
Patikslinti Projekto 3 straipsniu keičiamo įstatymo 61 straipsnio 6 dalį:

„6. Susijusiais ūkio subjektais laikomi susiję fiziniai asmenys ir juridiniai asmenys (įskaitant kitas organizacijas, taip pat juridinio asmens ar kitos organizacijos filialus).“

	10. Projekto 3 straipsnyje keičiamo įstatymo 61 straipsnio 10 ir 12 dalių nuostatose reikėtų patikslinti pateiktas nuorodas. 
	Pritarti

	11. Projekto 3 straipsnyje dėstomose siūlomose keičiamo įstatymo 61 straipsnio 18 dalies nuostatose naudojamos sąvokos ,,tam tikras laikotarpis“, ,,atitinkamas vidaus vandenų telkinys“, kurios nėra pakankamai aiškios ir taikant įstatymą gali būti nevienodai aiškinamos. Siekiant to išvengti, svarstytina, ar jų nereikėtų patikslinti. 
	Pritarti
	

	12
	
	3
	
	
	12. Projekto 3 straipsnyje dėstomoje keičiamo įstatymo 61 straipsnio 19 dalyje siūloma nustatyti, kad perleidžiamoji žvejybos teisė yra paveldima. Vertinant šią nuostatą atsižvelgtina į šios išvados 2 pastaboje išdėstytus argumentus dėl sąvokos ,,perleidžiamoji žvejybos teisė“ tobulinimo. Kartu atkreiptinas dėmesys, kad perleidžiamoji žvejybos teisė pagal projektu siūlomas keičiamo įstatymo 61 straipsnio nuostatas nustatyta tvarka gali būti perleidžiama, jeigu laikomasi atitinkamų sąlygų ir apribojimų. Atsižvelgus į tai, svarstytina, ar projektu 3 straipsnyje dėstomas siūlomas keičiamo įstatymo 61 straipsnio nuostatas nereikėtų papildyti atitinkamai nustatant tokios teisės paveldėjimo ypatumus. 
	Pritarti
	

	13
	
	3
	18,
19
	
	13. Iš projekto 3 straipsniu keičiamo įstatymo 61 straipsnio 18 ir 19 dalių nuostatų nėra aišku, ar ūkio subjektas perleisti perleidžiamąją žvejybos teisę gali tik ūkio subjektui, turinčiam perleidžiamąją žvejybos teisę vykdyti verslinę žvejybą atitinkamame vidaus vandenų telkinyje (18 dalis), ar šią teisę jis gali perleisti bet kuriam kitam ūkio subjektui (19 dalis).
	Pritarti
	

	14
	
	3
	20
	
	14. Projekto 3 straipsniu keičiamo įstatymo 61 straipsnio 20 dalies nuostatas reikėtų tikslinti tuo aspektu, kad neaišku, kuris ūkio subjektas (tas kuris perleidžia teisę, ar tas, kuriam perleidžiama teisė) turi neviršyti žvejybos kvotos ar nebūtų traukiamas atsakomybėn. Taip pat, šiose nuostatose vietoj formuluotės „žvejybos kvota“ siūlytume įrašyti formuluotę „žvejybos vidaus vandenyse kvota“, o prieš žodį „atsakomybėn“ siūlytume įrašyti žodį „administracinėn“.
	Pritarti
	

	15
	
	3
	
	
	15. Projekto 3 straipsniu keičiamo įstatymo 61 straipsnyje nustatytas teisinis reguliavimas nėra aiškus šiais aspektais: nėra aiški perleidžiamosios žvejybos teisės suteikimo tvarka (ar ūkio subjektas turi pateikti prašymą, kokius duomenis ir informaciją turi pateikti, kokius reikalavimus turi atitikti ir pan.); koks subjektas sustabdo ir panaikina perleidžiamąją žvejybos teisę, kokiam terminui gali būti sustabdoma minėta teisė, koks subjektas kontroliuotų perleidžiamosios teisės perleidimą ir pan. Atsižvelgiant į tai, projekto nuostatos tikslintinos.
	Pritarti iš dalies
	Argumentai:

Teikiamo projekto 2 straipsniu keičiamoje 6 straipsnio 4 dalyje yra nustatoma, kad perleidžiamosios žvejybos teisės suteikimo tvarką nustato Žemės ūkio ministerija. Toje tvarkoje turės būti nustatyti ūkio subjekto pateikiami dokumentai ir pan. Projekto nuostatos turi būti patikslintos, įgaliojant konkretų subjektą suteikti ir atšaukti perleidžiamąją žvejybos teisę, kontroliuoti jos perleidimą, tos teisės sustabdymo terminus.

	16
	
	4
	2
	
	16. Loginiu aspektu nėra aiškios projekto 4 straipsniu keičiamo įstatymo 16 straipsnio 2 dalies nuostatos.
	Pritarti
	Pasiūlymas:
Patikslinti Projekto 4 straipsniu keičiamo įstatymo 16 straipsnio
1 dalies 4 punktą:

„4) sugautų žuvų ar verslinės žvejybos įrankių apskaitos nevykdymas, arba leidžiamų tikslaus žvejybos produktų svorio apskaitos paklaidos dydžių viršijimas daugiau kaip 10 7 procentųais.“
ir 2 dalį:

„2. Šiurkščiais verslinės žvejybos vidaus vandenyse tvarkos pažeidimais taip pat laikomi Aplinkos ministerijos nustatytos žvejybos produktų apskaitos pažeidimai, nenurodant ar nurodant neteisingą žvejybos datą, žvejybos įrankių ir sugautų žuvų rūšis, jei yra bent viena iš šių sąlygų:

1) tokio pat pobūdžio pažeidimas padaromas trečią kartą per vienerių metų laikotarpį;
2) įtariamas pažeidimu ūkio subjektas nuslepia, pakeičia ar sunaikina su tyrimu susijusius įrodymus.“

	17
	
	
	
	
	17. Pagal projekto aiškinamąjį raštą bei projekto nuostatas įstatymo įgyvendinimui tam tikros institucijos turės parengti ir priimti poįstatyminius teisės aktus. Atsižvelgiant į tai, jog įstatymo įgyvendinimui būtų tinkamai pasirengta, siūlytume projekto nuostatose nustatyti vėlesnę įstatymo įsigaliojimo datą bei įpareigojimą institucijoms parengti ir priimti įstatymą įgyvendinančius teisės aktus iki įstatymo įsigaliojimo. Atkreiptinas dėmesys, kad toks įpareigojimas turėtų įsigalioti anksčiau nei visas įstatymas.
	Pritarti iš dalies
	Pasiūlymas:

Papildyti Projektą 5 straipsniu:

„5 straipsnis. Įstatymo įsigaliojimas

1. Šis įstatymas, išskyrus 6 straipsnio 6 dalį, įsigalioja 2014 m. sausio 1 d.

2. Šio įstatymo 6 straipsnio 6 dalis įsigalioja 2015 m. sausio 1 d.“

	18
	
	2
	
	
	18. Projekto 2 straipsniu keičiamo įstatymo 6 straipsnyje keičiamos Aplinkos ir Žemės ūkio ministerijų funkcijos žuvininkystės sektoriuje. Be to, atkreiptinas dėmesys į tai, kad 2013 m. birželio 20 d. Seimas priėmė Lietuvos Respublikos žuvininkystės įstatymo pakeitimo įstatymą XII-397, kurio 4 straipsnyje nustatė, jog „Lietuvos Respublikos Vyriausybė iki 2014 m. sausio 1 d. pateikia Lietuvos Respublikos Seimui su socialiniais partneriais suderintą šio įstatymo 1 straipsnyje išdėstyto Lietuvos Respublikos žuvininkystės įstatymo 6 straipsnio pakeitimo įstatymo projektą, kuriame būtų nustatyti žvejybos kvotų vidaus vandenyse ir žvejybos galimybių jūrų vandenyse skyrimo ūkio subjektams principai“. Kadangi teikiamu įstatymo projektu keičiamas valstybinis valdymas žuvininkystės sektoriuje, taip pat siūloma nustatyti žvejybos kvotų vidaus vandenyse principus, o pagal projekto aiškinamąjį raštą projektu siūlomas teisinis reguliavimas nėra derintas su socialiniais partneriais, manytina, kad dėl teikiamo įstatymo projekto turėtų būti gauta Vyriausybės nuomonė.
	Pritarti
	


3. Piliečių, asociacijų, politinių partijų ir kitų suinteresuotų asmenų pasiūlymai:
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komisijos nuomonė
	Argumentai, pagrindžiantys nuomonę

	
	
	Str.
	Str. d.
	p.
	
	
	

	1
	Žuvininkystės įmonių asociacija „Lampetra“

2013-11-11 raštas Nr. S-80 (1, 2)
	
	
	
	Argumentai:
Žemės ūkio ministerija pagal pasiūlytą projektą paskirsto žvejybos kvotas. Žvejus, vykdančius žvejybą jau eilę metų netenkina tai, kad Aplinkos ministerijos įsakymu nustatomas limitas ir tik po Žemės ūkio ministerijos įgaliota institucija paskirsto naudotojams. Kai naudotojai kreipiasi į Žemės ūkio ministeriją skirti papildomą žvejybos kvotą, gaunamas atsakymas, kad Žemės ūkio ministerija patenkintų žvejo prašymą, bet Aplinkos ministro nustatytas limitas  paskirstytas. Tuomet kyla žvejų nepasitenkinimas, nes yra suprantama, kad tai ministerijos atsirašinėjimas ir nenoras patenkinti naudotojų poreikių, nuvedant visus galus į Aplinkos ministeriją.

Dėl nuolat keičiamų valdymo funkcijų, kenčia paprastas žvejas, kuris mindo ministerijų koridorius aiškindamasis,  kuri ministerija ar departamentas vykdo Žuvininkystės įstatyme priskirtą funkciją. Po pasivaikščiojimo nuo „Kermošiaus“ pas „Petrošių“ ir negaudamas tinkamo paaiškinimo, žvejas kreipiasi į Seimo komitetus ir t. t.
Žvejai siekia aiškiai suprantamų veiklos funkcijų pasiskirstymo. Kuršių marių ir Nemuno žemupio žvejų  nuomone, žvejybos ūkio valdymo modelis, kuris ateityje geriausiai patenkintų žvejų sektoriaus poreikius turi būti  sekantis, kai:
· dėl žvejybos reglamentavimo priemonių; limitų, kvotų, plėtros, paramos ir kt. klausimų sprendimo - kreipiamasi į Žemės ūkio ministeriją,
· jei dėl žuvų išteklių kontrolės ir reguliavimo klausimų - į Aplinkos ministeriją.

Siūlomos įstatymo pataisos įgalintų teisingą ir suprantamą žvejybos verslui valdymo funkcijų pasidalijimą tarp ministerijų.

Rezultatas: Aiškus žuvininkystės valdymo mechanizmas, užtikrinantis pastovumą įstatyminėje bazėje, kuris skatintų verslumą, padėtų šiam sektoriui ne tik išsilaikyti, bet sėkmingai kurti pridėtinę vertę papildomose su žuvininkyste susiėjusiose veiklose.
Siūlome pakeisti LR Žuvininkystės įstatymo pakeitimo įstatymo Nr. XII-397, 2013 birželio 20 d., 6 ir 14 straipsnių dalis. (Taisomos nuostatos išbraukiamos, naujos paryškinamos.)
6 straipsnio 3 dalis.

Žvejybos jūrų vandenyse reglamentavimo priemones nustato Europos Sąjungos teisės aktai ,o priemones, kurių nereglamentuoja Europos Sąjungos teisės aktai, nustato  Žemės ūkio ministerija arba jos įgaliota institucija. Žvejybos vidaus vandenyse reglamentavimo priemones nustato Aplinkos ministerija Žemės ūkio ministerija.
	Nepritarti
	Argumentai:

Aplinkos ministerija, vadovaujantis Aplinkos apsaugos įstatymu, Laukinės gyvūnijos įstatymu ir kitais teisės aktais įpareigota užtikrinti tvarų visų gamtos išteklių naudojimą, jų apsaugą. Perdavus žvejybos limitų nustatymo ir kitas žvejybos reglamentavimo funkcijas Žemės ūkio ministerijai Aplinkos ministerija netektų pagrindinių priemonių šiems įpareigojimams vykdyti. 

Ministerijų funkcijos yra labai aiškiai atskirtos. Toks funkcijų pasidalinimas tarp ministerijų yra jau daugiau nei dešimtmetį.

Verslinės žvejybos vidaus vandenyse reglamentavimo funkcijų perdavimas Žemės ūkio ministerijai pareikalautų papildomų valstybės biudžeto lėšų, padidintų socialinę įtampą tarp žvejų mėgėjų ir žvejų verslininkų, priešpriešą tarp ministerijų dėl saugomų žuvų rūšių (ungurių, perpelių, lašišų) verslinės žvejybos galimybių, verslinės žvejybos poveikio saugomoms paukščių, vandens žinduolių rūšims, jų buveinėms ir kt. Viena iš Žuvininkystės įstatymo 6 str. 2 dalyje išvardintų žvejybos reglamentavimo funkcijų yra žvejybos įrankių ženklinimo tvarkos nustatymas, verslinės žvejybos taisyklėse nustatomas žvejybos įrankių tikrinimo laikas ir kitos priemonės, kurios yra skirtos efektyviai žvejybos kontrolei užtikrinti, todėl žvejybos kontrolė, pagal kitos institucijos nustatytą tvarką gali būti problematiška.

	2
	
	
	
	
	14 straipsnio 2 dalis.

Verslinės žvejybos vidaus vandenyse, išskyrus privačius akvakultūros tvenkinius, tvarką nustato Aplinkos ministerija Žemės ūkio ministerija.
	Nepritarti
	

	3
	
	3
	2
	2)
3)
	Atitinkamai siūlome pakeisti Žuvininkystės įstatymo 2, 6, 16 straipsnių pakeitimo ir Įstatymo papildymo 61 straipsniu ĮSTATYMO PROJEKTO 3 straipsnį, išdėstant 61 straipsnio 2 dalies 2), 3) punktus. (Taisomos nuostatos išbraukiamos, naujos paryškinamos.)
3 straipsnis. Įstatymo papildymas 61 straipsniu
Papildyti Įstatymą 61 straipsniu:

„61 straipsnis. Verslinės žvejybos vidaus vandenyse kvotos
2. Perleidžiamoji žvejybos teisė vykdyti verslinę žvejybą tam tikrame vidaus vandenų telkinyje suteikiama atitinkamam skaičiui ūkio subjektų atsižvelgiant į šiuos apribojimus:

1) didžiausias ūkio subjektų, kuriems gali būti suteikta perleidžiamoji žvejybos teisė, išreikšta didžiausio galimo sugauti žuvų kiekio dalimi, skaičius gali būti: ežeruose, polderiuose ir tvenkiniuose, kurių plotas iki 499 ha – 1; nuo 500 iki 999 ha – 2; nuo 1000 iki 7000 ha – 3;
2) Kuršių mariose suteikiama perleidžiamoji žvejybos teisė ūkio subjektui vykdyti verslinę žvejybą tam tikro tipo ir tam tikru skaičiumi verslinės žvejybos įrankių, kurių bendras kiekis negali viršyti nustatyto Aplinkos ministerijos; Žemės ūkio ministerijos
3) upėse ar tam tikroje upės atkarpoje suteikiama perleidžiamoji žvejybos teisė ūkio subjektui vykdyti verslinę žvejybą tam tikro tipo, tam tikru skaičiumi verslinės žvejybos įrankių, kurių bendras kiekis negali viršyti nustatyto Aplinkos ministerijos Žemės ūkio ministerijos,  išskyrus upinių nėgių žvejybą, kurios atveju vienoje upėje gali būti suteikta perleidžiamoji žvejybos teisė, išreikšta didžiausio galimo sugauti žuvų kiekio dalimi, vykdyti verslinę žvejybą ne daugiau kaip 5 ūkio subjektams.
	Nepritarti
	


4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Komisijos sprendimas ir pasiūlymai: siūlyti pagrindiniam Kaimo reikalų komitetui tobulinti Lietuvos Respublikos žuvininkystės įstatymo 2, 6, 16 straipsnių pakeitimo ir įstatymo papildymo 61 straipsniu įstatymo projektą Nr. XIIP-1166, atsižvelgiant į Seimo kanceliarijos Teisės departamento pastabas ir pasiūlymus, kuriems Komisija pritarė.
7. Balsavimo rezultatai: Bendru sutarimu.

8. Komisijos paskirtas pranešėjas: Raimundas Paliukas.
Komisijos pirmininkas













Raimundas Paliukas
